Document ID: 32014R1275

REGOLAMENT TA' IMPLIMENTAZZJONI TAL-KUNSILL (UE) Nru 1275/2014
tal-1 ta' Diċembru 2014
li jimplimenta l-Artikolu 9(1) u (4) tar-Regolament (KE) Nru 1183/2005 li jimponi ċerti miżuri speċifiċi restrittivi diretti kontra persuni li jaġixxu bi ksur għall-embargo tal-armi fir-rigward tar-Repubblika Demokratika tal-Kongo
IL-KUNSILL TAL-UNJONI EWROPEA,
Wara li kkunsidra t-Trattat dwar il-Funzjonament tal-Unjoni Ewropea,
Wara li kkunsidra r-Regolament (KE) Nru 1183/2005 li jimponi ċerti miżuri speċifiċi restrittivi diretti kontra persuni li jaġixxu bi ksur għall-embargo tal-armi fir-rigward tar-Repubblika Demokratika tal-Kongo (1), u partikolarment l-Artikolu 9(1) u (4),
Billi:
(1)
Fit-18 ta' Lulju 2005, il-Kunsill adotta r-Regolament (KE) Nru 1183/2005.
(2)
Fit-12 ta' April 2013, il-Kumitat tal-Kunsill tas-Sigurtà, stabbilit skont ir-Riżoluzzjoni 1533 (2004) tal-Kunsill tas-Sigurtà tan-Nazzjonijiet Uniti dwar ir-Repubblika Demokratika tal-Kongo (il-“Kumitat tal-Kunsill tas-Sigurtà”), aġġorna u emenda l-lista tal-individwi u l-entitajiet soġġetti għal miżuri restrittivi.
(3)
Fit-30 ta' Ġunju 2014, il-Kumitat tal-Kunsill tas-Sigurtà żied entità mal-lista tal-individwi u l-entitajiet soġġetti għal miżuri restrittivi.
(4)
Fil-31 ta' Ottubru 2014, il-Kumitat tal-Kunsill tas-Sigurtà ħareġ lista ġdida konsolidata ta' individwi u entitajiet soġġetti għal miżuri restrittivi.
(5)
L-Anness I tar-Regolament (KE) Nru 1183/2005 għandu għalhekk jiġi emendat kif meħtieġ,
ADOTTA DAN IR-REGOLAMENT:
Artikolu 1
L-Anness I tar-Regolament (UE) Nru 1183/2005 huwa b'dan sostitwit bl-Anness ta' dan ir-Regolament.
Artikolu 2
Dan ir-Regolament għandu jidħol fis-seħħ fid-data tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, l-1 ta' Diċembru 2014.

Labels: 18
5